

Perkhidmatan sukan dan rekreasi

Disampaikan oleh Jabatan Industri Kerajaan Tempatan, Sukan Dan Kebudayaan di Wilayah Lautan Hindi

1/04/2022

## Perkhidmatan

Jabatan Industri Kerajaan Tempatan, Sukan Dan Kebudayaan – Sukan Dan Rekreasi, bagi pihak dan dibiayai sepenuhnya oleh Kerajaan Australia, menyediakan perkhidmatan yang berikut, yang menyumbang ke arah kesihatan dan kesejahteraan komuniti di Wilayah Lautan Hindi secara keseluruhannya:

* mencergaskan badan lebih ramai orang melalui penyertaan dalam bidang sukan dan rekreasi aktif
* menyediakan suasana dan pengalaman sukan dan rekreasi aktif yang bermutu di Wilayah Lautan Hindi
* membina kemampuan dalam organisasi dan pada setiap orang
* menyokong pencapaian dalam bidang sukan dan rekreasi aktif untuk memberikan sumbangan yang ketara dan berkekalan kepada gaya hidup penduduk di Wilayah Lautan Hindi.

## Apakah ertinya bagi saya?

* Peluang penyertaan antara pulau dibuka melalui acara-acara Hari Wilayah dan Hari Azam Diri.
* Seluruh Wilayah dihubungkan melalui penyertaan dalam temasya sukan Pulau-pulau Lautan Hindi.
* Orang muda diberi peluang berkembang dalam bidang sukan melalui Shire dan sekolah-sekolah di Wilayah Lautan Hindi.
* Khidmat jurulatih yang melawat disediakan untuk meluaskan pengetahuan dan peluang tempatan di seluruh Wilayah Lautan Hindi agar kemahiran menjadi jurulatih dapat dipelajari.
* Sekolah-sekolah dapat menyertai program “Sporting Schools” anjuran Suruhanjaya Sukan Australia.
* Rancangan Sukan Dan Rekreasi Aktif yang merangkumi bangunan dan kelengkapan, kemudahan dan kajian peluang pelancongan kembara.

## Untuk mendapatkan maklumat selanjutnya

|  |  |
| --- | --- |
| Saluran | Butir-butir perhubungan |
| Telefon | 08 9892 0100 |
| E-mel | iot@dlgsc.wa.gov.au |
| Laman web | [www.dlgsc.wa.gov.au/sport-and-recreation](http://www.dlgsc.wa.gov.au/sport-and-recreation) |